
[image: image1.png]



Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 62 / 20  februarie  2017 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de lege privind respingerea Ordonanței de urgență a Guvernului nr.59/2016 pentru modificarea art.890  din Legea nr.95/2006 privind reforma în domeniul sănătăţii trimisă Comisiei pentru sănătate şi familie spre dezbatere, în fond, în procedură de urgență cu adresa nr. Plx 21/2017  din 1 februarie 2017.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                      Nr. 4c-8/ 62  / 20  februarie 2017
R A P O R T  

asupra  proiectului de lege privind respingerea Ordonanței de urgență a Guvernului nr.59/2016 pentru modificarea art.890  din Legea nr.95/2006 privind reforma în domeniul sănătăţii
În temeiul dispoziţiilor art.95 și 115 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, cu  proiectului de lege privind respingerea Ordonanței de urgență a Guvernului nr.59/2016 pentru modificarea art.890  din Legea nr.95/2006 privind reforma în domeniul sănătăţii, trimis cu adresa nr. Plx 21/2017 din 1 februarie 2017.
Senatul, în calitate de primă Cameră sesizată, a adoptat proiectul de lege, în şedinţa din 7 noiembrie 2016.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil cu observații al Consiliului Legislativ (nr.920 din 26.09.2015) ;
· punctul de vedere al Guvernului cu nr. 478/MRP/03.02.2017.

Proiectul de lege are ca obiect de reglementare respingerea Ordonanței de urgență a Guvernului nr.59/2016 pentru modificarea art.890 din Legea nr.95/2006 privind reforma în domeniul sănătăţii. Ordonanța de urgență a Guvernului nr. 59/2016  a modificat articolul 890 din Legea nr. 95/2006 privind reforma sănătății în sensul stabilirii prin hotărâre a Guvernului a metodologiei privind modul de calcul și a procedurii de avizare și aprobare a prețurilor maximale ale medicamentelor de uz uman cu autorizație de punere pe piață, cu excepția medicamentelor din categoria OTC. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 15 februarie 2017. La lucrările comisiei au fost prezenţi 19 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu secretar de stat la Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi (17 voturi pentru adoptare, 2 voturi pentru abținere), întocmirea unui raport de adoptare a proiectului de lege privind respingerea Ordonanței de urgență a Guvernului nr.59/2016 pentru modificarea art.890  din Legea nr.95/2006 privind reforma în domeniul sănătăţii (Plx. 21/2017), în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare . 
              PREŞEDINTE,                                       SECRETAR,

        Conf.Dr.Florin Buicu               

 
Dr.Vass Levente
Gheorghe Marinescu – şef birou
Întocmit, 
Florin Danciu – consilier  parlamentar

